Source: https://red-pill.eu/forum070/viewtopic.php?f=31&t=1256
Timestamp: 2020-07-09 00:54:02+00:00

Document:
T-2 v prisilno poravnavo - Neuradni Telemach forum
Odgovor Napisal/-a lithium » 31. Dec 2010 15:13
T-2 je na mariborsko sodišče vložil predlog za začetek postopka prisilne poravnave
MARIBOR - Poslovodstvo mariborskega telekomunikacijskega operaterja T-2 je na Okrožno sodišče v Mariboru vložilo predlog za začetek prisilne poravnave. Kot so danes sporočili iz te močno zadolžene družbe, jim bo omenjeni postopek omogočil normalizacijo poslovanja.
"Postopek prisilne poravnave je z zakonom urejen postopek sanacije dolgov iz preteklosti, ki zagotavlja uspešno sanacijo družbe in je kot tak v interesu tako družbe kot tudi njenih upnikov in lastnikov," so zapisali v T-2.
Ob tem dodajajo, da postopek ne predstavlja nikakršnih ovir za poslovanje z naročniki, saj jim bodo tudi v prihodnje nemoteno zagotavljali naročene storitve. "Hkrati pa bo ob uspešno izpeljanem postopku omogočen nadaljnji razvoj omrežij in storitev ob konkurenčnih pogojih," še poudarjajo.
Mariborsko okrožno sodišče naj bi sicer 3. januarja odločalo o predlogu Telekoma Slovenije za začetek stečajnega postopka. T-2 naj bi Telekomu dolgoval okrog 13 milijonov evrov, družbi Gratel, ki je za T-2 gradila optično omrežje, pa je sodeč po aprila objavljenem sporočilu za javnost dolžan več kot 80 milijonov evrov.
Na sodišču so danes za STA potrdili, da so dobili predlog T-2, zaradi odsotnosti sodnika pa drugih pojasnil niso dali. Več naj bi bilo znanega v ponedeljek.
Vir: http://www.dnevnik.si/poslovni_dnevnik/1042414095
Hm, hm, le kam bo šlo tole....
Odgovor Napisal/-a Deky_ » 04. Jan 2011 15:46
vir: http://www.racunalniske-novice.com/novi ... tecaj.html
Odgovor Napisal/-a lithium » 05. Jan 2011 08:34
Za nas uporabnike sicer fino, ampak žalost bo to za upnike...
Odgovor Napisal/-a delboy » 06. Jan 2011 15:45
lithium napisal/-a: Za nas uporabnike sicer fino, ampak žalost bo to za upnike...
Si med upniki
Odgovor Napisal/-a Deky_ » 06. Jan 2011 19:03
T-2 predlaga 34,6-odstotno poplačilo
Mariborsko telekomunikacijsko podjetje T-2 v večinski lasti cerkvenega Zvon Ena Holdinga, ki je predzadnji dan leta 2010 na mariborsko sodišče vložilo predlog za začetek prisilne poravnave, je svojim upnikom ponudilo 34,6-odstotno poplačilo terjatev v naslednjih osmih letih.
Maribor - Mariborsko okrožno sodišče je danes družbo T-2 sicer pozvalo naj dopolni svoj predlog za začetek prisilne poravnave. Sodišče zlasti zanima status NLB oz. ali gre v njenem primeru za ločitvenega upnika z zavarovanimi terjatvami, saj ji v tem primeru ne pripada mesto v upniškem odboru so zapisali pri STA.
NLB je sicer, kot izhaja iz predloga prisilne poravnave, edini ločitveni upnik, ki pa ima za 45 milijonov evrov terjatev zavarovanih, preostalih skoraj 80 milijonov evrov terjatev pa bo banka morala uveljavljati skupaj z vsemi ostalimi navadnimi upniki. Skupni znesek nezavarovanih terjatev znaša več kot 192 milijonov evrov.
Kot je še razvidno iz dokumentov, ki so bili danes objavljeni na spletni strani Ajpesa, je družba T-2 konec septembra izkazovala dobrih 96 milijonov evrov izgube. Vodstvo podjetja je kljub temu prepričano, da bo z uspešno finančno reorganizacijo in izvedenimi predvidenimi ukrepi lahko uspešno saniralo podjetje, upnikom pa zagotovilo boljše poplačilo terjatev kot v primeru stečaja.
Družba T-2 je predlog za prisilno poravnavo vložilo le nekaj dni preden bi moralo mariborsko sodišče odločati o zahtevi Telekoma Slovenije za uvedbo stečaja. Slednjemu naj bi bilo mariborsko podjetje, od katerega je odvisna tudi finančna usoda mariborske nadškofije, dolžno že 14,5 milijona evrov.
vir: http://delo.si/clanek/135409
Odgovor Napisal/-a lithium » 06. Jan 2011 20:18
Nebi niti želel biti
Odgovor Napisal/-a lithium » 13. Jan 2011 19:46
Okrožno sodišče v Mariboru je danes začelo postopek prisilne poravnave nad telekomunikacijsko družbo T-2 . Za upravitelja je imenovalo Mileno Sisinger. Upniki morajo svoje terjatve prijaviti v roku enega meseca, zadnji dan za prijavo je 14. februar.
Za člane upniškega odbora je sodišče imenovalo družbe Gratel , Telekom Slovenije [TLSG 84,90 -0,12%], Lokainvest , Mobitel , Nokia Siemens s Finske, Smart com in AB SAT iz Francije, ter združenje Sazas in državo.
Vir: http://www.finance.si/299964/Stekla-pri ... va-nad-T-2
Odgovor Napisal/-a Deky_ » 14. Jan 2011 13:06
Zvona Ena in Dva razglasila bankrot
Družbi Zvon ena Holding [ZVHR 0,10 -10,71%] in Zvon dva Holding [ZV2R 0,04 -18,00%] sta insolventna, sta na borznem portalu Seonet objavile upravi družb.
Razglasitev bankrota je bila pričakovana
Kot smo že pisali v članku Družbe mariborske nadškofije pred stečajem je agencija za trg vrednostnih papirjev (ATVP) 9. decembra Zvonu Ena že odvzela 90 odstotkov Krekove družbe (katere predsednik uprave je Uroš Gorišek), da bi zagotovila nemoteno delovanje družbe za upravljanje.
Kot smo poročali v članku Odstop nadzornika Zvona dva je uprava družbe Zvon dva holding 16. decembra s strani Uroša Goriška prejela izjavo o odstopu z mesta člana nadzornega sveta družbe Zvon dva holding.
Zvon Ena: Imamo več kot petino neporavnanih obveznosti
Družba Zvon Ena Holding je v izjavi za javnost sporočila, da ima več kot dva meseca neporavnane obveznosti, ki skupaj presegajo 20 odstotkov vseh obveznosti družbe.
Kot so poudarili, je uprava z bankami upnicami od začetka poletja usklajevala program prestrukturiranja dolga in se z njimi dogovarjala o moratoriju za čas do uveljavitve tega programa, a do 13. januarja z nekaterimi bankami ni uspela rešiti vprašanja zapadlih posojil, zato ji ni ostalo drugega, kot da objavi insolventnost.
Zvon Ena Holding ima deleže v Abanki, Heliosu, Cinkarni Celje in Petrolu
Zvon Ena Holding je v večinski lasti nadškofijskega Gospodarstva Rast , njihovo najpomembnejše premoženje pa je telekomunikacijska družba T-2 , ki se je tik pred novim letom že znašla v prisilni poravnavi.
Svoje deleže ima podjetje tudi v Abanki [ABKN 47,00 -2,08%], Heliosu [HDOG 310,00 0,00%], Cinkarni Celje , Petrolu [PETG 265,00 -0,38%] in še nekaterih družbah. Že pred novim letom je Zvon po sklepu Agencije za trg vrednostnih papirjev ostal brez kvalificiranega deleža v Krekovi družbi za upravljanje investicijskih skladov.
Uprava Zvona Dva pričakuje dogovor z bankami upnicami
Kot glavni razlog za ugotovljeno insolventnost je uprava holdinga Zvon Dva v sporočilu za javnost navedla, da ima družba že več kot dva meseca neporavnane obveznosti nad mejnim zneskom, ki ga določa veljavna zakonodaja. Nekatere banke iz določenih razlogov tako niso želele več podaljšati posojilnih pogodb z družbo.
V upravi družbe še pojasnjujejo, da pogajanja glede sprejema programa finančnega prestrukturiranja družbe z vsemi bankami upnicami zelo intenzivno potekajo že vse od junija lani. Uprava pričakuje, da se bo v prihodnjih mesecih uspela z vsemi bankami upnicami in z ostalimi upniki dogovoriti glede načina poplačila obveznosti družbe.
vir: http://www.finance.si/300042/Zvona-Ena- ... la-bankrot
Odgovor Napisal/-a lithium » 14. Jan 2011 18:26
Hja, če bo nekega dne mrknil naš forum, je to znak, da T-2 ni uspešno "prisilno poravnan"
Kaj češ, če pa ni pri meni Tuštelekom centrale
Odgovor Napisal/-a tado » 14. Jan 2011 20:44
Lithium ne ga srat:=)
Odgovor Napisal/-a delboy » 14. Jan 2011 21:57
lithium napisal/-a: Hja, če bo nekega dne mrknil naš forum, je to znak, da T-2 ni uspešno "prisilno poravnan"
Izvedi nekje beckup za vsak slučaj, če do tega pride, škoda je ukiniti tako krasen forum s tolikšno vsebino že
Odgovor Napisal/-a lithium » 14. Jan 2011 23:02
Ma ukinili ga pa vsekakor ne bomo
Če bi do tega res prišlo, bom že hitro našel backup varianto. Ampak mislim, da niti to ne bo potrebno. Je preveč uporabnikov na T-2, da ga bi kar ugasnili.
Odgovor Napisal/-a spiderkb » 15. Jan 2011 22:50
Ugasnlil ne bo. Samo uporabniki lahko padejo pod drugega ISPja
Odgovor Napisal/-a lithium » 17. Jan 2011 20:28
Tole smo danes dobili v poštni nabiralnik vsi naročniki T-2 storitev
Odgovor Napisal/-a Azzil » 17. Jan 2011 20:44

References: sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 sodišče